**Kristen Johnston** (født 20. september 1967 i Washington, DC i USA) er en amerikansk teater-, film- og TV-skuespiller. Hun er kjent for sin Emmy-vinnende rolle i TV-serien *Ti fingre og elleve tær*. Hun har også spilt «Wilma Flintstone» i familiefilmen *The Flintstones i Viva Rock Vegas*. Høsten 2005 ble Johnston en av de faste skuespillerne i NBCs TV-serie *Akutten*, i rollen som «Dr. Eve Peyton».

Johnston er med sin høyde på 1,83 meter lengre enn de fleste andre skuespillere. Hun har også forholdsvis dyp stemme.

Johnston vokste for det meste opp i Whitefish Bay i Wisconsin, like utenfor Milwaukee, men hun tilbragte noen av sine tenåringsår som utvekslingsstudent i Sverige og i Sør-Afrika. Hun ble uteksaminert som bachelor i drama ved New York University.

Johnston fikk sin profesjonelle scenedebut med New Yorks Atlantic Theater Company, som ble grunnlagt av David Mamet. I tillegg opptrådte hun med the Naked Angels Theater Company, og New York Stage and Film.

For sin opptreden i *The Lights* ved Lincoln Center Theatre ble Johnston nominert til en Drama Desk-pris som beste kvinnelige birolleinnehaver. En sjef ved Carsey-Werner Productions fikk øynene opp for Johnston etter prisutdelingen, og etter flere auditioner i 1996 til TV-serien *Ti fingre og elleve tær* vant hun rollen som «Sally Solomon», romvesenløytnanten og sikkerhetsoffiseren som utga seg for å være et sexy, kvinnelig menneske i Ohio. Hun opptrådte i serien fra 1996 til 2001 sammen med John Lithgow, Jane Curtin, French Stewart og Joseph Gordon-Levitt. Johnston ble nominert til Emmy-prisen tre år på rad for beste kvinnelige birolle i en komedieserie for rollen som «Sally Solomon», og hun vant i 1997 og i 1999.

Johnston fikk sin filmdebut i *The Debt*, vinner av beste kortfilm ved filmfestivalen i Cannes i 1993. I 1995 spilte hun «Kate» i *Backfire*. Hun har også opptrådt som gjesteskuespiller i *Chicago Hope*, *Hearts Afire*, *Sex og singelliv* og *The Five Mrs. Buchanans*. I tillegg var hun forteller i *Microscopic Milton* på Disney Channel. Hennes mest suksessfulle roller i kommersielle spillefilmer inkluderer *Austin Powers – Spionen som spermet meg* i 1999 og *Austin Powers in Goldmember - mannen med det gyldne lem* i 2002.

I 1998 var hun talsperson for Clairol-firmaet, samt at hun opptrådte på plateomslaget til Bad Religions album *No Substance*.

Filmografi
----------

| År | Tittel | Rolle | Merknader |
| --- | --- | --- | --- |
| 2007 |  *Music and Lyrics*  | Rhonda Fisher |  |
| 2003 |  *Nobody Knows Anything*  | Miranda |  |
| 2002 |  *Austin Powers in Goldmember - mannen med det gyldne lem*  | Danserinne |  |
| 2002 |  *Stage On Screen: The Women*  | Sylvia | TV-film |
| 2000 |  *The Flintstones i Viva Rock Vegas*  | Wilma Slaghoople |  |
| 1999 |  *Austin Powers – Spionen som spermet meg*  | Ivana Humpalot |  |
| 1997 |  *Microscopic Milton*  |  | TV-serie |
| 1996 |  *London Suite*  | Grace Chapman | TV-film |
| 1996–2001 |  *Ti fingre og elleve tær*  |  | TV-serie |
| 1995 |  *Backfire!*  | Kate |  |
| 1993 |  *The Debt*  | Alice Kosnick |  |
| 1992 |  *Amazonia*  |  |  |
| 1985 |  *The Orkly Kid*  |  |  |

Referanser
----------

1. ↑   Internet Broadway Database, Internet Broadway Database person-id 84242, besøkt 9. oktober 2017[Hentet fra Wikidata]

Eksterne lenker
---------------

* (en) Kristen Johnston på Internet Movie Database Rediger på Wikidata

* (sv) Kristen Johnston i Svensk Filmdatabas Rediger på Wikidata

* (da) Kristen Johnston på Filmdatabasen Rediger på Wikidata

* (da) Kristen Johnston på Scope Rediger på Wikidata

* (fr) Kristen Johnston på Allociné Rediger på Wikidata

* (en) Kristen Johnston på AllMovie Rediger på Wikidata

* (en) Kristen Johnston hos Rotten Tomatoes Rediger på Wikidata

* (en) Kristen Johnston hos The Movie Database Rediger på Wikidata

* (en) Kristen Johnston hos Internet Broadway Database Rediger på Wikidata

* (en) Kristen Johnston hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNE
 |